Johnson herstel ná 'klein beroerte' | Netwerk24
Die viermalige Olimpiese kampioen Michael Johnson sê hy is op die herstelpad nadat hy 'n "klein beroerte" gehad het.
Michael Johnson in aksie in die 200 m op die Olimpiese Spele in 1996 in Atlanta. Foto: Getty Images
BBCSport berig die 50-jarige Amerikaner, op sy dag die vinnigste man op aarde oor 200 m en 400 m, sê op Twitter hy was verlede week die slagoffer van 'n iskemiese aanval.
"Die goeie nuus is dat ek terug is by die huis en by my gesin, sonder enige hartprobleme en dat ek reeds goed op die herstelpad is," sê Johnson.
Die Amerikaner, wat 17 jaar die wêreldrekordhouer in die 300 m was wat verlede jaar deur Suid-Afrika se Wayde van Niekerk verbeter is, het in sy loopbaan ook agt goue medaljes op die Wêreldkampioenskappe verower.
Hy was in 1996 in Atlanta die eerste man om die 200 m, sowel as die 400 m, op dieselfde Olimpiese Spele te wen. Hy het in 2000 afgetree nadat hy sy 400 m-titel suksesvol op die Spele in Sydney verdedig het.